এম বেলাল উদ্দিন, রাউজান,২ মার্চ,বিডিনিউজ রিভিউজ.কম:: রাউজানে উৎসবমুখর পরিবেশে প্রাথমিক বিদ্যালয়ের শিক্ষার্থীদের স্টুডেন্ট কাউন্সিল নির্বাচন অনুষ্ঠিত হয়েছে। এতে উপজেলার প্রাথমিক বিদ্যালয়ে তৃতীয় থেকে পঞ্চম শ্রেণীর শিক্ষার্থীদের মধ্যে থেকে সাতজন নেতা নির্বাচিত করতে এই ভোট অনুষ্ঠিত হয়। এসম নির্বাচন পর্যবেক্ষন করেছেন রাউজান উপজেলা শিক্ষা কর্মকর্তা চৌধুরী আবদুল্লাহ আল মামুন। এদিকে উপজেলার পূর্ব গুজরা ইউনিয়নের বড়ঠাকুর পাড়া সরকারি প্রাথমিক বিদ্যালয় সরেজমিনে গিয়ে উৎসব মুখর পরিবেশে শিক্ষার্থীদের ভোট দিতে দেখা গেছে। এই নির্বাচনকে ঘিরে ক্ষুদে শিক্ষার্থীদের মাঝে উৎসবের আমেজ লক্ষ্য করা গেছে। পরিদর্শনকালে বিদ্যালয়ের প্রধান শিক্ষক পিউ মুৎসুদ্দী বলেন, নির্বাচনে নিরাপত্তার দায়িত্ব পালন করতে শিক্ষার্থীরা আনসার ও পুলিশের দায়িত্ব পালন করে। এছাড়া নির্বাচন কমিশনার থেকে শুরু করে প্রিজাইডিং অফিসারসহ সকল দায়িত্ব শিক্ষার্থীরাই পালন করে। নির্বাচনে এ বিদ্যালয়ে ১৭ শিক্ষার্থী নির্বাচনে প্রতিদ্বন্দ্বিতা করলেও নির্বাচিত হয় ৭ জন। নির্বাচিতরা হচ্ছেন স্বাস্থ্য মন্ত্রী সুমাইয়া আকতার, ক্রীড়া ও সংস্কৃতি মন্ত্রী জেরিন সুলতান প্রিয়া, বৃক্ষরোপন ও বাগান তৈরী মন্ত্রী নাইমুর রহমান নিশান, অর্ভ্যথনা ও আপ্যায়ন মন্ত্রী জান্নাতুল নাঈম ইভা, পানি সম্পদ মন্ত্রী তসলিমা আকতার, পুস্তক ও শিখন সামগ্রী মন্ত্রী বখতিয়ার আলম, পরিবেশ ও সংরক্ষণ মন্ত্রী মুন্নী আকতার। পরে নির্বাচিতদের দায়িত্ব ও কর্তব্য বিষয়ক এক মতবিনিময় সভা বিদ্যালয়ের সভাপতি তৈয়ব চৌধুরীর সভাপতিত্বে অনুষ্ঠিত হয়। এসময় বক্তব্য রাখেন সাবেক সভাপতি এম.হারুনুর রশিদ, প্রধান শিক্ষক পিউ মুৎসুদ্দী, শিক্ষানুরাগি সদস্য এম.সিরাজুল হক, সহসভাপতি মোহাম্মদ ইলিয়াছ, সিনিয়র সহকারী শিক্ষক অশোক কুমার বড়–য়া, সহকারী শিক্ষক মোরশেদ আলম, শুভাশীষ চৌধুরী, প্রণব বৈদ্য, রুম্পা দাশ গুপ্তা, রশ্মি বিশ্বাস, মুন্নি রানী শীল, সুস্মিতা মজুমদার, হালিমা বেগম।